Publication: Magyar Közlöny
Issue: MK-2002-43 (Year: 2002, Number: 43)
Era: 1990-2004
Section: 26/2001. (VII. 27.) OM rendelet tartalmazza.
Paragraph Index: 630

4. Speciális anyagok restaurálása/konzerválása: — könyvek fatábláinak, papíranyagú tárgyak fa- vagy fémhordozó, megerõsítõ alkotóinak, textilanyagoknak restaurálása és konzerválása, — fém könyvveretek és csatok, oklevelek és iratok viasz- és fémpecséteinek tisztítása/konzerválása, — fényképészeti anyagok (filmek, pozitív és negatív képek) konzerválása könyvtári, levéltári, múzeumi gyûjtemények számára. IV. A szakképesítés vizsgáztatási követelményei A vizsgák során a jelölt feleljen meg a következõ szintek szerinti követelményeknek: A könyv- és papírrestaurátor legyen képes ismertetni és értelmezni — az egyes korszakok mûvészetének és a mûvészettörténeti stílusoknak jellemzõ jegyeit az egyetemes — elsõsorban európai és magyar képzõmûvészet és építészet alkotásainak bemutatásával, — az európai írás történetének jelentõs állomásait és a nyomdászat történetének fontos technikai, tipográfiai és könyvtörténeti jellemzõit, az európai könyvkultúra történetének részeként, — az európai könyvkötési és könyvdíszítési technikák történetét összefüggésben a könyvkötések díszítésének stílustörténetével, — a kézi és sokszorosított grafikák készítésének technikáját, — a restaurálandó és a restaurálás során felhasznált anyagok készítésének történetét, az anyagok jellemzõ tulajdonságait, vizsgálatuk módszereit és felhasználásuk területeit, — a könyvtári, levéltári és múzeumi papír- és pergamenalapú dokumentumokat károsító fizikai, kémiai és biológiai tényezõk mibenlétét, hatásuk fõ jellemzõit, a károsodások jellegét, valamint a károsodások megelõzésének lehetõségeit és módszereit, — a papír- és könyvrestaurálás/konzerválás során alkalmazott etikai alapelveket, kezelési módszereket és technikákat a papír, a pergamen, az író- és festékanyagok, a bõr, a könyvkötések textilanyaga, a fa, a könyvkötéseken lévõ fémek, az iratokon lévõ pecsétek, a fényképészeti anyagok, valamint a könyvek és más papír/pergamenalapú mûtárgyak egésze tekintetében. A könyv- és papírrestaurátor legyen képes — megítélni és kiválasztani az egyes esetekben alkalmazható konzerválási és restaurálási anyagokat és eljárásokat, — felelõsséggel dönteni a megelõzés és a restaurálás során alkalmazandó módszerekrõl, megoldásokról, — felmérni az állomány állapotát, meghatározott ismérvek alapján, — elvégezni a gyûjtemények raktáraiban és kiállító termeiben a környezeti paraméterek (levegõ hõmérséklete, páratartalma, a fény erõssége) mérését, valamint felmérni és értékelni a raktárak általános körülményeit (tisztaság, az állomány elhelyezésének és kezelésének módja, színvonala), — javaslatot készíteni az állomány állapotának javítására és további károsodásának megelõzésére vagy csökkentésére, — elvégezni a restaurálás elõtt a papír, a pergamen, bõr, ragasztók, valamint egyes tinták, festékek és fémek anyagvizsgálatát és a restaurálandó tárgy állapotának felmérését, a károsodások okainak megállapítását, — elkészíteni a restaurálandó tárgy állapotát leíró és — rajzokkal, fényképekkel — illusztráló dokumentációt, amely az anyagvizsgálatok eredményeit és a restaurálási tervet is tartalmazza, — megbecsülni a restaurálás várható idõtartamát és költségét, 2002/43. szám — biztonságosan használni mindazokat az eszközöket, szerszámokat, gépeket, berendezéseket, mûszereket és anyagokat, amelyek a könyvek, papír- és pergamenalapú dokumentumok és mûtárgyak károsodásának megelõzéséhez, konzerválásához és restaurálásához szükségesek, — elvégezni a restaurálási tervben meghatározott restauráló/konzerváló kezeléseket (fertõtlenítés, a könyvtest szétbontása, a papír/pergamen száraz tisztítása, az író- és festékanyagok rögzítése, nedves tisztítás, folttisztítás, fehérítés, savak közömbösítése, a papír/pergamen sérüléseinek, hiányainak javítása és kiegészítése, a papír/pergamen szükség szerinti megerõsítése, a könyvtest elkészítése, a könyvkötés elkészítése, az eredeti kötés maradványainak visszahelyezése, sérült könyvkötés helyreállítása, tárolóeszköz készítése), — megtervezni egy restaurálandó mûhely berendezését és felszerelését, — tudja a gyakorlatban alkalmazni a történeti, mûvészettörténeti, kémiai, anyagismereti, készítéstechnikai, rajzi, konzerválás-restaurálás elméleti ismereteket. Legyen képes a könyvek, egylapos dokumentumok, grafikák, fényképészeti anyagok és papíralapú, háromdimenziós tárgyak anyagvizsgálatának elvégzésére, dokumentációjuk elkészítésére konzerválásuk/restaurálásuk során.

Source: https://magyarkozlony.hu/hivatalos-lapok/64ebf3aed713276380303c2bff2be3b8fff5a054/dokumentumok/702ffd5429fdf78b675b7dee4704804e52733bb5/letoltes